CELEX: 32018R1293
Language: et
Date: 2018-09-26 00:00:00
Title: Komisjoni rakendusmäärus (EL) 2018/1293, 26. september 2018, millega muudetakse rakendusmäärust (EL) 2017/2470 seoses uuendtoidu laktitooli kasutustingimustega (EMPs kohaldatav tekst)

27.9.2018   
               
               
                  ET
               
               
                  Euroopa Liidu Teataja
               
               
                  L 243/2
               
            
         KOMISJONI RAKENDUSMÄÄRUS (EL) 2018/1293,
         26. september 2018,
         millega muudetakse rakendusmäärust (EL) 2017/2470 seoses uuendtoidu laktitooli kasutustingimustega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:
         
                     (1)
                  
                  
                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.
                  
               
                     (2)
                  
                  
                     Kooskõlas määruse (EL) 2015/2283 artikliga 8 on vastu võetud komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.
                  
               
                     (3)
                  
                  
                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.
                  
               
                     (4)
                  
                  
                     Vastavalt Euroopa Parlamendi ja nõukogu määrusele (EÜ) nr 258/97 (3) on komisjoni rakendusotsusega (EL) 2017/450 (4) lubatud lasta uuendtoiduna turule laktitooli täiskasvanute jaoks ette nähtud toidulisandites kasutatavate kapslite ja tablettide kujul.
                  
               
                     (5)
                  
                  
                     Äriühing DuPont Nutrition Biosciences ApS esitas 22. märtsil 2018 komisjonile määruse (EL) 2015/2283 artikli 10 lõike 1 kohase taotluse muuta uuendtoidu laktitooli kasutustingimusi. Taotleti luba kasutada laktitooli toidulisandites ka pulbrina.
                  
               
                     (6)
                  
                  
                     Komisjon ei küsinud nimetatud määruse artikli 10 lõike 3 alusel Euroopa Toiduohutusameti arvamust, kuna uuendtoidu laktitooli kasutustingimuste muutmine eesmärgiga lubada kasutada seda toidulisandites ka pulbrina ei avalda tõenäoliselt mõju inimeste tervisele.
                  
               
                     (7)
                  
                  
                     Rakendusotsuse (EL) 2017/450 kohaselt on toidulisandites uuendtoiduna kapslite ja tablettide kujul kasutatava laktitooli piirnorm 20 grammi ööpäevas. Uuendtoidu laktitooli kavandatud kasutuskogus pulbrina kasutamisel vastab sama toidugrupi puhul kehtestatud piirnormile. Seepärast on asjakohane muuta laktitooli kasutustingimusi, et lubada kasutada seda kehtestatud piirnormile vastavas koguses pulbrina.
                  
               
                     (8)
                  
                  
                     Taotluses esitatud teave on piisav selle tõendamiseks, et taotlus muuta uuendtoidu laktitooli kasutustingimusi nii, et need hõlmaksid luba kasutada toidulisandites laktitooli ka pulbrina, on kooskõlas määruse (EL) 2015/2283 artikli 12 lõikega 2.
                  
               
                     (9)
                  
                  
                     Euroopa Parlamendi ja nõukogu direktiivis 2002/46/EÜ (5) on sätestatud toidulisandeid käsitlevad nõuded. Toidulisandites laktitooli uuel kujul kasutamise lubamisega ei tohiks piirata kõnealuse direktiivi kohaldamist.
                  
               
                     (10)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Laktitooli käsitlevat kannet liidus lubatud uuendtoitude loetelus, millele on osutatud määruse (EL) 2015/2283 artiklis 8, muudetakse vastavalt käesoleva määruse lisale.
            
            
               2.   Lõikes 1 osutatud kandesse liidu loetelus lisatakse käesoleva määruse lisas sätestatud kasutustingimused ja märgistamisnõuded.
            
            
               3.   Käesolevas artiklis sätestatud loaga ei piirata direktiivi 2002/46/EÜ sätete kohaldamist.
            
         
         
            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. september 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 327, 11.12.2015, lk 1.
         
            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
         
            (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).
         
            (4)  Komisjoni 13. märtsi 2017. aasta rakendusotsus (EL) 2017/450, millega antakse luba laktitooli turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 69, 15.3.2017, lk 31).
         
            (5)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
      
      
         
            LISA
            Rakendusmääruse (EL) 2017/2470 lisas tabelis 1 („Lubatud uuendtoidud“) asendatakse laktitooli käsitlev kanne järgmisega:
            
               
                           Lubatud uuendtoit
                        
                        
                           Uuendtoidu kasutamise tingimused
                        
                        
                           Täiendavad märgistamise erinõuded
                        
                        
                           Muud nõuded
                        
                     
                           „Laktitool
                        
                        
                           
                              Määratud toidugrupp
                           
                        
                        
                           
                              Piirnorm
                           
                        
                        
                           Uuendtoidu nimetus seda sisaldava toidulisandi etiketil on „laktitool“.“
                        
                        
                            
                        
                     
                           Direktiivi 2002/46/EÜ määratluse kohased täiskasvanutele ette nähtud toidulisandid kapslite, tablettide või pulbrina
                        
                        
                           20 g päevas